joelniklaus/EU_Wikipedias huggingface dataset:
Κωνσταντίνος Φιλόπουλος

Ο Κωνσταντίνος Φιλόπουλος (1849 - 1932) ήταν Έλληνας δημοσιογράφος.

Βιογραφικά στοιχεία 

Γεννήθηκε στην Πάτρα και σπούδασε νομικά στο Πανεπιστήμιο Αθηνών. Επέστρεψε στην Πάτρα και ιδιώτευσε ως δικηγόρος. Από το 1877 διηύθυνε την εφημερίδα «Φορολογούμενος», από τις στήλες της οποίας διακρίθηκε για τις ιδέες του και το ήθος του. Τελικά αποσύρθηκε  από την δημοσιογραφία το 1892, πικραμένος από τους πολιτικούς του τόπου. Δεν υποστήριζε κανέναν κόμμα αλλά πάντα στήριζε ανεξάρτητους υποψηφίους. Ο Φιλόπουλος πρότεινε για πρώτη φορά στον Γούναρη να ασχοληθεί με την πολιτική και τον μύησε στην «ομάδα των Γοβιών».

Είχε διατελέσει γραμματέας του εμπορικού συλλόγου «Ερμής», μέλος του διοικητικού συμβουλίου και πρόεδρος της Φιλαρμονικής (1896). 

Ήταν παντρεμένος με την Καλλιόπη Πράτσικα, μέλος της ομώνυμης οικογένειας, και είχε αποκτήσει μια κόρη την Βρισηίδα, σύζυγο του Δημήτριου Στεφανόπουλου. Εγγονός του είναι ο Κωνσταντίνος Στεφανόπουλος, πρώην Πρόεδρος της Δημοκρατίας.

Αναφορές 

Έλληνες δικηγόροι
Έλληνες δημοσιογράφοι
Τομάζι Κουλιμοετόκε Β΄

Ο Τομάζι Κουλιμοετόκε Β΄ (Tomasi Kulimoetoke II) ήταν ο 50ός παραδοσιακός Βασιλιάς του Βαλίς (πολυνησιακά: Ουβέα). Γεννήθηκε στις 26 Ιουλίου 1918 και ενθρονίστηκε στις 12 Μαρτίου 1959. Το 1961 υπέγραψε σύμφωνο με τη Γαλλία και κατέστησε τη χώρα του υπερπόντιο έδαφος της Γαλλίας. Το 2005, ο Βασιλιάς λίγο έλειψε να απωλέσει το θρόνο του, μετά το θάνατο ενός πεζού σε τροχαίο που προκάλεσε ο εγγονός του Τομάζι, υπό την επήρεια αλκοόλ. Τότε, μεταρρυθμιστές επεχείρησαν να ανατρέψουν το Βασιλιά και να βάλουν στη θέση του το Sosefo Mautamakia , στέψη που ποτέ δεν έγινε εξαιτίας των ταραχών που επακολούθησαν. Η Γαλλία στήριξε το Βασιλιά, ο οποίος παρέμεινε. Ο εγγονός του παραδόθηκε στις γαλλικές αρχές. Ο Τομάζι παρέμεινε Βασιλιάς μέχρι το θάνατό του, στις 7 Μαΐου του 2007. Με βάση την παράδοση των νησιών, θεωρείται ταμπού να ακουστεί κάτι για θέμα διαδοχής του αποβιώσαντος, επί 6 μήνες. Ο διάδοχός του, Καπιλιέλε Φαουπάλα, ανήλθε στο θρόνο στις 25 Ιουλίου του 2008.

Πηγές 
 Νεκρολογία

Κουλιμοετοκε, Τομαζι
Σημαία της Ονδούρας

Η σημαία της Ονδούρας καθιερώθηκε στις 9 Ιανουαρίου 1866. Βασίζεται στη σημαία της Ομόσπονδης Δημοκρατίας της Κεντρικής Αμερικής. Αποτελείται από τρεις ισομεγέθεις οριζόντιες λωρίδες. Οι δύο από αυτές έχουν χρώμα μπλε και συμβολίζουν τον Ειρηνικό Ωκεανό και την Καραϊβική Θάλασσα. Η λευκή λωρίδα αντιπροσωπεύει το έδαφος ανάμεσα στον ωκεανό και στη θάλασσα. Υπάρχουν επίσης πέντε γαλάζια πεντάκτινα αστέρια, που είναι σε διάταξη σχήματος «Χ». Αυτά βρίσκονται στο κέντρο, σε λευκή λωρίδα και συμβολίζουν τα πέντε κράτη της πάλαι ποτέ Ομοσπονδιακής Δημοκρατίας της Κεντρικής Αμερικής (Γουατεμάλα, Ελ Σαλβαδόρ, Κόστα Ρίκα, Νικαράγουα και Ονδούρα). Με την απεικόνιση αυτή υποδηλώνεται και η ελπίδα ότι κάποια μέρα τα εν λόγω κράτη θα αποτελέσουν ξανά μια ενιαία κρατική οντότητα. Η χώρα έχει Σύνταγμα από το 1866.

Εξωτερικοί σύνδεσμοι 

 http://flagspot.net/flags/hn.html - Σημαίες του Κόσμου: Ονδούρα. 

Ονδουρα
Εθνικά σύμβολα της Ονδούρας
Γήπεδο Βιθέντε Καλδερόν

Το Γήπεδο Βιθέντε Καλδερόν (Estadio Vicente Calderón) βρίσκεται στη Μαδρίτη, στην περιοχή Arganzuela στο νότιο τομέα της πόλης και ήταν η έδρα της Ατλέτικο Μαδρίτης από το 1966 μέχρι το 2017. Κατασκευάστηκε το 1966 και αντικατέστησε το παλαιό γήπεδο της ομάδας (Μετροπολιτάνο). Έχει χωρητικότητα 55.005 θεατών και χρησιμοποιήθηκε το 1982 για τις ανάγκες του παγκοσμίου κυπέλλου. Η Ατλέτικο Μαδρίτης μετακόμισε το 2017 στο ανακαινισμένο νέο Μετροπολιτάνο. Κατεδαφίστηκε το 2019.

Εξωτερικοί σύνδεσμοι 

 Επίσημη ιστοσελίδα Ατλέτικο Μαδρίτης σελίδα για το γήπεδο
 Το γήπεδο στο Google Maps
 Φωτογραφίες γηπέδου

Στάδια ποδοσφαίρου στην Ισπανία
Κτίρια και κατασκευές στην Μαδρίτη
Ατλέτικο Μαδρίτης
Στάδια Παγκοσμίου Κυπέλλου Ποδοσφαίρου 1982
Θήρα (αποβατικό)

Το Α/Β Θήρα ήταν σκάφος Αποβατικό αρμάτων του Πολεμικού Ναυτικού, με τα διακριτικά Α/Β 1297, L-260.

Το πλοίο παραλήφθηκε στις 15 Μαΐου 1944 από το Ναυτικό των ΗΠΑ. Το πλοίο παραχωρήθηκε στο Πολεμικό Ναυτικό από το Αμερικανικό Ναυτικό το 1945. Η τελετή έπαρσης της Ελληνικής Σημαίας πραγματοποιήθηκε στις 3 Οκτωβρίου 1946 στη στη διώρυγα του Σουέζ. Εκτός από το Α/Β θήρα, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου, τα Αμοργός, Βραχνί, Μήλος, Κύθηρα, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες, τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

Πηγές
 LCT Mk 6 - From the Bureau of Ships Navy Department

Ελληνικά αποβατικά
Μήλος (αποβατικό)

Το αποβατικό αρμάτων Μήλος Α/Β 1300, Α/Β 261, L-189 παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 1300’. Η τελετή έπαρσης της Ελληνικής Σημαίας πραγματοποιήθηκε στις 3 Σεπτεμβρίου 1946 στο Ελ Κάπριτ στη Διώρυγα Σουέζ. Εκτός από το Α/Β Μήλος, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου (Αμοργός, Βραχνί, Θήρα, Κύθηρα, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα.

Πηγές
 LCT Mk 6 - From the Bureau of Ships Navy Department

Ελληνικά αποβατικά
Φρανσουά Φιγιόν

Ο Φρανσουά Φιγιόν (François Fillon, Λε Μαν, 4 Μαρτίου 1954) είναι Γάλλος πολιτικός, πρωθυπουργός της Γαλλίας από τον Μάιο του 2007 έως το 2012. Είναι μέλος του δεξιού  

κόμματος Οι Ρεπουμπλικανοί και παλαιότερα ανήκε στην Ένωση για ένα Λαϊκό Κίνημα (Union pour un mouvement populaire - UMP), ενώ παράλληλα εθεωρείτο στενός συνεργάτης του Νικολά Σαρκοζί. Έχει διατελέσει Υπουργός Εργασίας στην κυβέρνηση του Ζαν-Πιέρ Ραφαρέν το 2002 και πραγματοποίησε αλλαγές που προκάλεσαν μεγάλες αντιδράσεις στο νόμο για το 35ωρο και στο συνταξιοδοτικό σύστημα. Έγινε Υπουργός Ανώτατης Εκπαίδευσης και Έρευνας το 2005 και πρότεινε νόμο για την εκπαίδευση, που επίσης συνάντησε την έντονη αντίδραση των εκπαιδευτικών και των μαθητών. Το Μάιο του 2005 έμεινε έξω από τη νέα κυβέρνηση, του Ντομινίκ ντε Βιλπέν. Την ίδια χρονιά εκλέχτηκε Γερουσιαστής στο νομό Σαρτ, στην περιοχή του Λίγηρα. 

Η κυβέρνηση Φιγιόν έλαβε ψήφο εμπιστοσύνης, στις 3 Ιουλίου του 2007.

Στις 28 Νοεμβρίου 2016 έλαβε το χρίσμα των Ρεπουμπλικανών για τις προεδρικές εκλογές του 2017.

Πρώτα χρόνια και εκπαίδευση 
Η οικογένειά του κατάγεται από την περιοχή Σαρτέ. Γιος συμβολαιογράφου και διάσημης ιστορικού, ο Φιγιόν  είναι παντρεμένος με την Penelope, ουαλικής καταγωγής,  και έχουν  πέντε παιδιά.  Το 1972 απέκτησε τίτλο Baccalaureat στα Φιλοσοφικά Ρεύματα και το 1976 απέκτησε τίτλο Μάστερ στο Δημόσιο Δίκαιο, από το πανεπιστήμιο του Λε Μαν. Συνέχισε τις σπουδές του στο πανεπιστήμιο Ντεκάρτ, στο Παρίσι με DEA στο Δημόσιο Δίκαιο (1977) και στη συνέχεια στις Πολιτικές Επιστήμες.

Πολιτική καριέρα 
Εξελέγη βουλευτής στο διαμέρισμα Σαρτ (Sarthe) την περίοδο 1981-1993 (περίοδος κατά την οποία ήταν και αντιδήμαρχος (1981-83) και έπειτα δήμαρχος (1983-2001) της πόλης Σαμπλέ-συρ-Σαρτ  (Sablé-sur-Sarthe) και το 1997-2002. Στις εκλογές του Ιουνίου του 2007 επανεξελέγη στην Εθνοσυνέλευση, ωστόσο εγκατέλειψε την έδρα του όταν διορίστηκε στην πρωθυπουργία.Από το 2005 ως το 2007 ήταν γερουσιαστής της Σαρτ. Χρημάτισε υπουργός Ανώτερης Εκπαίδευσης και Έρευνας (1993-95), Τύπου, Τεχνολογίας και Ταχυδρομείων (1995), Ταχυδρομείων, Τηλεπικοινωνιών και Διαστήματος (1995-97), Κοινωνικών Υποθέσεων, Εργασίας και Αλληλεγγύης (2002-04) και Εθνικής Παιδείας, Ανώτερης Εκπαίδευσης και Έρευνας (2004-05).

Πρωθυπουργός 
Στις 17 Μαΐου 2007 ο Φιγιόν διορίστηκε πρωθυπουργός από τον πρόεδρο Νικολά Σαρκοζί. Μετά τις δημοτικές εκλογές του 2008 και τις ευρωεκλογές τον Ιούνιο του 2009 έγιναν αλλαγές στο κυβερνητικό σχήμα.

Παραπομπές

Εξωτερικοί σύνδεσμοι 
 Γραφείο Πρωθυπουργού - επίσημη ιστοσελίδα
 Συνέντευξη του Φιγιόν στη Le Figaro 

Πρωθυπουργοί της Γαλλίας
Γάλλοι δικηγόροι
Πολιτικοί της Γαλλικής Εθνοσυνέλευσης (Ε΄ Δημοκρατία)
Λιμνοσπήλαιο Μελισσάνης

Το βαραθρώδες λιμνοσπήλαιο της Μελισσάνης βρίσκεται σε απόσταση 2 χιλ. βορειοδυτικά της Σάμης στην Κεφαλονιά. Η φυσική είσοδος του σπηλαίου είναι κατακόρυφη διαστάσεων 40 x 50 μ. και δημιουργήθηκε από την πτώση ενός τμήματος της οροφής. Τεχνητή είσοδος με σκαλοπάτια και μακρύς υπόγειος διάδρομος επιτρέπει την επίσκεψη στο σπήλαιο. Η λίμνη βρίσκεται 20 μ. κάτω από την επιφάνεια του εδάφους και το βάθος των νερών της κυμαίνεται από 10 μ. έως 30 μ. Σταλακτίτες με περίεργα σχήματα στολίζουν το μεγαλύτερο τμήμα του σπηλαίου. Τα νερά της Μελισσάνης, σύμφωνα με τον Γιώργο Α., χύνονται στην Αγία Ευφημία.

Εξωτερικοί σύνδεσμοι 
goKefalonia.com: Λιμνοσπήλαιο Μελισσάνης
ShowCaves.gr: Σπήλαιο Μελισσάνης
Δήμος Σάμης: Μελισσάνη
Σπήλαιο της Μελισσάνης
kefaloniavisit.com: Το Λιμνοσπήλαιο Μελισσάνης

Μελισσανης
Κεφαλονιά
Ιεσσαί

Ο Ιεσσαί ο επικαλούμενος και Ιεσσαί ο Βηθλεεμίτης είναι πρόσωπο της Βίβλου που αναφέρεται τόσο στην Παλαιά Διαθήκη όσο και στην Καινή Διαθήκη.

Ήταν εγγονός του Βοόζ και της Ρουθ, σύζυγος της Νιτζεβέτ και πατέρας του προφητάνακτος Δαυίδ. Εκτός του Δαυίδ που ήταν ο νεώτερος των παιδιών του είχε ακόμη οκτώ γιους και δυο θυγατέρες. Ζούσε ως εύπορος κτηνοτρόφος ακόμη και μετά από την υπό του Προφήτη Σαμουήλ ανακήρυξη του Δαυίδ ως βασιλέα.

Κατά την περίοδο της μεγάλης διαμάχης μεταξύ του Σαούλ και του Δαυίδ ο τελευταίος για να προστατέψει τον πατέρα του, Ιεσσαί, τον έθεσε υπό την προστασία του Βασιλέως των Μωαβιτών. Πέραν όμως αυτής της πληροφορίας καμία άλλη πληροφορία περί του βιβλικού αυτού προσώπου υφίσταται.

Σύμφωνα με τη Βίβλο γενέσεως Ιησού Χριστού ο Ιεσσαί φέρεται ως γιος του Ωβήδ και πατέρας του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα.

(*) Α΄ Σαμουήλ Κεφ. 16-17

Δείτε επίσης 
Δένδρο του Ιεσσαί

Πηγές 
 Ματθαίος 1:1, 5, 16

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Σεβίλλη ΦΚ

Η Σεβίλλη Π.Ο. (ισπανικά: Sevilla FC, ) είναι ποδοσφαιρικός σύλλογος στην Σεβίλλη της Ισπανίας. Ιδρύθηκε στις 25 Ιανουαρίου 1890. Αποτελεί το παλαιότερο αμιγώς ποδοσφαιρικό σωματείο της Ισπανίας. Αγωνίζεται στην κορυφαία κατηγορία της Ισπανίας, την Λα Λίγα. 

Η Σεβίλλη είναι η πιο επιτυχημένη ομάδα της Ανδαλουσίας, έχοντας στο παλμαρέ της ένα Πρωτάθλημα Ισπανίας, πέντε Κύπελλα Ισπανίας, το ρεκόρ των έξι  Κυπέλλων ΟΥΕΦΑ/Γιουρόπα Λιγκ, ένα Ισπανικό Σουπερκάπ και ένα Ευρωπαϊκό Σουπερκάπ.

Η Σεβίλλη διατηρεί μεγάλη αντιπαλότητα με την Ρεάλ Μπέτις. Οι αναμετρήσεις των δύο ομάδων είναι από τις σπουδαιότερες στην Ισπανία και ονομάζονται Σεβιγιάνικο Ντέρμπι (Derbi sevillano). Η Σεβίλλη μετρά 60 νίκες έναντι 38 νικών της Μπέτις.

Ιστορία 
Η «Σεβίγια Φούτμπολ Κλουμπ» (Sevilla Fútbol Club) ιδρύθηκε στις 14 Οκτωβρίου 1905, αλλά τον πρώτο επίσημο αγώνα της τoν έδωσε το 1908 με την Ουέλβα. Το 1914 κατέκτησε το πρώτο της τρόπαιο που ήταν το κύπελλο Σεβίλλης, ενώ το 1935 κατέκτησε το πρώτο της κύπελλο Ισπανίας νικώντας στον τελικό την Σαμπατέλ με 3-0. Το 1946 κατέκτησε το μοναδικό της πρωτάθλημα Ισπανίας ενώ έχει κατακτήσει 6 φορές το Κύπελλο ΟΥΕΦΑ όντας η πολυνίκης του θεσμού.

Στάδιο Ραμόν Σάντσες Πιθχουάν 
Η έδρα της Σεβίλλης είναι το στάδιο «Ραμόν Σάντσες Πιθχουάν». Στο συγκεκριμένο στάδιο, το 1986, πραγματοποιήθηκε ο τελικός του Κυπέλλου Πρωταθλητριών μεταξύ της Στεάουα Βουκουρεστίου και της Μπαρτσελόνα, και το 1982 ο ημιτελικός του Παγκόσμιου Κυπέλλου μεταξύ Γερμανίας και Γαλλίας.

Το στάδιο περιλαμβάνει ένα μοναδικό μύθο: η ισπανική εθνική ομάδα δεν έχει χάσει ποτέ σε παιχνίδι εναντίον άλλης εθνικής ομάδας σε αυτό το γήπεδο. Στις ευρωπαϊκές διοργανώσεις, η Σεβίλλη έχει χάσει μόνο ΤΡΕΙΣ! φορές στο γήπεδό της, μία φορά από την Άλκμααρ στους ομίλους του Κυπέλλου ΟΥΕΦΑ την περίοδο 2006-2007, καθώς και μία φορά με την ΤΣΣΚΑ Μόσχας στο Τσάμπιονς Λιγκ την περίοδο 2009-10. 

Έχει χωρητικότητα 45.500 θεατών και χτίστηκε το 1957. Αντικατέστησε στάδιο Νερβιόν. Το γήπεδο είναι γνωστό με το ψευδώνυμο «Λα Μπομπονέρα» (La Bombonera, εναλλακτική ονομασία του Estadio Alberto J. Armando, το οποίο αποτελεί έδρα της Μπόκα Τζούνιορς), ή «Λα Μπομπονέρα ντε Νερβιόν» (La Bombonera de Nervión), καθώς το γήπεδο βρίσκεται στη συνοικία Νερβιόν.

Τίτλοι 
Πρωτάθλημα Ισπανίας (1) : 1946
Κύπελλα Ισπανίας (5) : 1935, 1939, 1948, 2007, 2010
Γιουρόπα Λιγκ (6) : 2006, 2007, 2014, 2015, 2016, 2020
Σούπερ Καπ Ισπανίας (1) : 2007
Σούπερ Καπ Ευρώπης (1) : 2006

Παραπομπές

Εξωτερικοί σύνδεσμοι 
 

Σεβίλη
Σεβίλη
Ιδρύσεις ποδοσφαιρικών ομάδων το 1905
 
Σεβίλλη
Ιεφθάε

Ο Ιεφθάε είναι πρόσωπο της Βίβλου. Ήταν ο 13ος κατά σειρά Κριτής του Ισραήλ και ένας από τους μέγιστους κριτές του.

Ο Ιεφθάε, ο οποίος προερχόταν από την Γαλαάδ, ήταν νόθος γιος από εταίρα και γι΄ αυτό τον λόγο εκδιώχθηκε από τους ετεροθαλείς αδελφούς του. Τότε ο Ιεφθάε κατέφυγε στην ύπαιθρο όπου και τέθηκε επικεφαλής ατάκτων Ισραηλιτών οργανώνοντας αξιόλογο στρατό που οδήγησε κατά των Αμμωνιτών. Τολμηρός και γενναίος, διακρίθηκε στον πόλεμο αυτό εξερχόμενος νικητής. Κατά το Ταλμούδ (Ταλμούδ Πεσαχίν: 13 α, β) σ' αυτόν και μόνο οφείλονταν η επιτυχής έκβαση αυτού του πολέμου.

Όμως ο Ιεφθάε είναι περισσότερος γνωστός στη Δύση και στην παγκόσμια φιλολογία για τη θυσία της θυγατέρας του που χαρακτηρίσθηκε ως «Βιβλική Ιφιγένεια» και της οποίας το όνομα δεν αναφέρεται πουθενά, επαναλαμβάνοντας τον ελληνικό μύθο πριν την εκστρατεία των Ελλήνων στη Τροία. Το επεισόδιο αυτό έχει ως εξής:

Ο Ιεφθάε ξεκινώντας για την μάχη εναντίον των Αμμωνιτών, ορκίσθηκε στον Κύριο να θυσιάσει σε περίπτωση νίκης του τον πρώτο που θα τον υποδεχόταν στην επιστροφή του. Έτσι όταν επέστρεφε νικητής έσπευσε η μικρή του θυγατέρα να τον προϋπαντήσει κρατώντας κύμβαλο... την οποία και τελικά θυσίασε. Οι Ισραηλίτες θαυμάζοντας τη σώφρονα αυτή αντίληψη του Ιεφθάε (αρχηγού των ατάκτων) τον ανακήρυξαν μέγα κριτή τους.

Παραπομπές 

Πρόσωπα της Παλαιάς Διαθήκης
Ανθρωποθυσία
Κύθηρα (αποβατικό)

Το αποβατικό αρμάτων Κύθηρα Α/Β 1198, L-198, L-185 παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 1198’. Η τελετή έπαρσης της Ελληνικής Σημαίας πραγματοποιήθηκε στις 3 Σεπτεμβρίου 1946 στο Ελ Κάπριτ στη Διώρυγα Σουέζ. Εκτός από το Α/Β Κύθηρα, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου (Αμοργός, Βραχνί, Θήρα, Μήλος, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα.

Τον Νοέμβριο του 1956 ενώ βρίσκονταν στη διάθεση του Υπουργείου Ανοικοδομήσεως, μετά τους σεισμούς στα νησιά του Ιονίου, προσάραξε στις ακτές της Κεφαλλονιάς και σχεδόν βυθίστηκε. Ανελκύθηκε από το Πολεμικό Ναυτικό με δικά του  μέσα.

Πηγές
 LCT Mk 6 - From the Bureau of Ships Navy Department

Ελληνικά αποβατικά
Νίκος Κούρος

Ο Νίκος Κούρος (20 Μαρτίου 1928 - 24 Οκτωβρίου 2018) ήταν Έλληνας ηθοποιός.

Βιογραφία
Σπούδασε Νομικά στο Πανεπιστήμιο Αθηνών, πιάνο και τραγούδι στο Ωδείο Αθηνών και θέατρο στη δραματική σχολή του Ελληνικού Ωδείου. Στο θέατρο εμφανίστηκε για πρώτη φορά το 1957 με το θίασο Άννας Λώρη - Άλκη Παπά (θέατρο "Διονύσια", Καλλιθέα). 

Ήταν για αρκετά χρόνια μέλος του Θεάτρου Τέχνης - Καρόλου Κουν και αργότερα μεταπήδησε σε άλλους θιάσους. Εκτός από το θέατρο, τον κινηματογράφο και την τηλεόραση, εργάστηκε ως εκφωνητής θεατρικών και λογοτεχνικών εκπομπών και ως πολιτικός σχολιαστής στο Εθνικό Ίδρυμα Ραδιοφωνίας (1954-1957), ενώ ασχολήθηκε με τη σκηνοθεσία και τη λογοτεχνία.

Φιλμογραφία
}}

Θέατρο

Τηλεόραση

Φιλολογία
Ήταν μέλος της Εταιρείας Ελλήνων Λογοτεχνών και είχε εκδόσει τέσσερεις ποιητικές συλλογές :

Παραπομπές

Εξωτερικοί Σύνδεσμοι
Νίκος Κούρος στο IMDb

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Νεοέλληνες ποιητές
Απόφοιτοι του Ωδείου Αθηνών
Απόφοιτοι Εθνικού και Καποδιστριακού Πανεπιστημίου Αθηνών
Κάνδανος (αποβατικό)

Το αποβατικό αρμάτων Κάνδανος Α/Β 587, Α/Β 201 παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 587’. Η τελετή έπαρσης της Ελληνικής Σημαίας πραγματοποιήθηκε στις 10 Μαρτίου 1946 στο Ελ Κάπριτ στη Διώρυγα του Σουέζ. Εκτός από το Α/Β Κάνδανος , μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου, τα Βραχνί, Θήρα, Μήλος, Κύθηρα, Αμοργός, Σέριφος, Μαλακάσι, Κομένο, Ανάφη, Παλαιοχώρι και Σοφάδες, τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

Πηγές
 LCT Mk 6 - From the Bureau of Ships Navy Department

Ελληνικά αποβατικά
Μαλακάσι (αποβατικό)

Το αποβατικό αρμάτων Μαλακάσι Α/Β 619 παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 619’. Η τελετή έπαρσης της Ελληνικής Σημαίας πραγματοποιήθηκε στις 21 Σεπτεμβρίου 1945 στη Μεσσήνη Ιταλίας. Εκτός από το Α/Β Μαλακάσι, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου (Βραχνί, Θήρα, Μήλος, Κύθηρα, Αμοργός, Κάνδανος, Σέριφος, Κομένο, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

Πηγές
 LCT Mk 6 - From the Bureau of Ships Navy Department

Ελληνικά αποβατικά
Σούπερ κύπελλο Ανδόρρας

To Σούπερ κύπελλο Ανδόρρας (Σουπερκόπα Ανδορράνα) είναι μία ποδοσφαιρική διοργάνωση, που πραγματοποιείται στην Ανδόρρα από το 2003. Πρόκειται για αναμέτρηση μονού αγώνα μεταξύ του κατόχου του Κυπέλλου Ανδόρρας και του εκάστοτε πρωταθλητή. Πραγματοποιείται κάθε χρόνο στην αρχή της ποδοσφαιρικής περιόδου στο γήπεδο Καμπ ντ' Εσπόρτς ντ' Αϊζοβάλ στο Αϊζοβάλ.

Η ΦΚ Σάντα Κολόμα έχει τα περισσότερα κύπελλα (4 τίτλοι), ακολουθεί η Ουνιό Εσπορτίβα Σαν Τζουλιά με τρία κύπελλα και η 
Ρέιντζερς ΦΚ με ένα.

Οι αγώνες 

Ποδοσφαιρικές διοργανώσεις Ανδόρρας
Κομένο (αποβατικό)

Το αποβατικό αρμάτων Κομένο Α/Β 625 παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946. Συμμετείχε στις επιχειρήσεις στη Μεσσήνη Ιταλίας στις 11 Σεπτεμβρίου 1945. Παραχωρήθηκαν στο Π.Ν. άλλα ένδεκα σκάφη όμοιου τύπου (Βραχνί, Θήρα, Μήλος, Κύθηρα, Αμοργός, Κάνδανος, Σέριφος Ι, Μαλακάσι, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

Πηγές
 LCT Mk 6 - From the Bureau of Ships Navy Department

Ελληνικά αποβατικά
Σάσκι Μπασκόνια

Η Μπασκόνια (ισπανικά: Baskonia) ή Kirolbet Baskonia είναι σύλλογος καλαθοσφαίρισης στη Χώρα των Βάσκων στην Ισπανία, με έδρα τη Βιτόρια-Γκαστέις. Ιδρύθηκε το 1959 σαν αθλητικό τμήμα της ΚΝ Βασκόνια (CD Vasconia). Το 1976 άλλαξε την ονομασία της σε ΚΝ Μπασκόνια (CD Basconia). Το 2017 πήρε τη σημερινή της ονομασία.

Ιστορία 
Ο σύλλογος ιδρύθηκε το 1959, ως τμήμα καλαθοσφαίρισης της Κλουμπ Ντεπορτίβο Βασκόνια (Club Deportivo Vasconia). Αγωνίστηκε για πρώτη φορά στην υψηλότερη κατηγορία της Ισπανίας το 1971 και αναδείχθηκε ως μια σημαντική δύναμη στο ισπανικό μπάσκετ στη δεκαετία του 1990. Πιο πρόσφατα, η Μπασκόνια έλαβε μέρος στα Final Four της Ευρωλίγκας τα έτη 2005, 2006, 2007 και 2008, χάνοντας από Μακάμπι Τελ Αβίβ στον τελικό του 2005 και στον ημιτελικό του 2006, από τον Παναθηναϊκό στα ημιτελικά του 2007, καθώς και από την ΤΣΣΚΑ Μόσχας στα ημιτελικά του 2008. 

Επίσης συμμετείχε στο Final Four της Κωνσταντινούπολης το 2016 βγαίνοντας τέταρτη. To 2017 οι Βάσκοι  ήρθαν σε συμφωνία με τον θρύλο της ομάδας Πάμπλο Πριχιόνι, ο οποίος υπέγραψε διετές συμβόλαιο με την ομάδα, ωστόσο παρέμεινε μόλις λίγους μήνες. Τη σεζόν 2017-18, η ομάδα αγωνίστηκε έπειτα από εννέα χρόνια, στους τελικούς του ισπανικού πρωταθλήματος, έχασε ωστόσο από την Ρεάλ Μαδρίτης με 3-1 στη σειρά. Μετά από ένα πέρασμα του Βέλιμιρ Περάσοβιτς τη σεζόν 2018-19, προπονητής της ομάδας είναι ξανά ο Ντούσκο Ιβάνοβιτς. Στις 30 Ιουνίου 2020, πήρε το τέταρτο πρωτάθλημα της ιστορίας (πρώτο μετά από 10 χρόνια) της νικώντας την Μπαρτσελόνα 69-67.

Από τις 15 Ιουνίου 2022, προπονητής της ομάδας είναι ο Χουάν Πεναρόγια.

Επωνυμίες 

 Club Deportivo Vasconia (1959–1976)
 Club Deportivo Basconia (1976–1988)
 Saski Baskonia S.A.D. (1988–2008)
Laboral Kuxta (2008-2015)
Baskonia (2015-2017)
Kirolbet Baskonia (2018-2020)
TD Systems Baskonia (2020-2021)
Bitci Baskonia (2021-σήμερα)

Έμβλημα 
Το 2016, ο σύλλογος παρουσίασε ένα νέο μη εμπορικό λογότυπο.

Χορηγίες 
Η Σάσκι από το 1987 είχε χορηγό την TAULELL γι' αυτό και η ομάδα ήταν γνωστή και σαν Ταουγρές (Taugrés) και από το 1997 ως Τάου Θεράμικα (Tau Cerámica). Από το 2009 αναγνωριζόταν ευρέως ως Κάχα Λαμποράλ (Caja Laboral), μια και κύριος χορηγός ήταν η ομώνυμη τράπεζα, ενώ από το 2013 έως το 2016 αναφερόταν ως Λαμποράλ Κούτσα (Laboral Kutxa), λόγω της χορηγίας από την ομώνυμη πιστωτική ένωση. Το 2018 πήρε τον εμπορικό τίτλο Kirolbet.

 Caja Álava (1983–1986)
 Taugrés (1986–1997)
 Tau Cerámica (1997–2009)
 Caja Laboral (2009–2013)
 Laboral Kutxa (2013–2016)
 Kirolbet Baskonia (2018–σήμερα)

Λογότυπο 
Εξέλιξη του σήματος της Μπασκόνια με βάση το χορηγό.

Παίχτες

Τρέχουσα σύνθεση

Διάγραμμα ομάδας

Τίτλοι 
 Πρωτάθλημα Ισπανίας: 2002, 2008 2010, 2020
 Κύπελλο Ισπανίας: 1995, 1999, 2002, 2004, 2006, 2009
 Ευρωπαϊκό κύπελλο Σαπόρτα: 1996
Σούπερ Καπ Ισπανίας: 2005, 200, 2007, 2008

Διακρίσεις 
 Φιναλίστ σε τελικό Ευρωλίγκας: 2001, 2005
 Συμμετοχές σε Φάιναλ φoρ Ευρωλίγκας: 2005, 2006, 2007, 2008, 2016

Παραπομπές

Εξωτερικοί σύνδεσμοι 

 Επίσημη ιστοσελίδα

Ισπανικοί σύλλογοι καλαθοσφαίρισης
Ιδρύσεις αθλητικών συλλόγων το 1959
Χώρα των Βάσκων
Ιδρύσεις ομάδων καλαθοσφαίρισης το 1959
Τάγμα των Τζεζουάτι

Το Τάγμα των Τζεζουάτι ήταν θρησκευτικό τάγμα της Καθολικής Εκκλησίας που ιδρύθηκε το 1363 στην Ιταλία από τους αγίους Ιωάννη Κολομπίνι και Φραγκίσκο από το Μίνο.
Το τάγμα έλαβε αυτό το όνομα όταν ο Πάπας Ουρβανός Ε΄ επανερχόμενος από την εξορία οι οπαδοί του Κολομπίνι βγήκαν στους δρόμους για να τον προϋπαντήσουν κραυγάζοντας: «Ζει ο Ιησούς» και «Δόξα τω Ιησού». Έτσι οι ιαχές αυτές ονομάτισαν και το τάγμα αυτό, που και ο Πάπας Ουρβανός αμέσως το αναγνώρισε προσδιορίζοντας και ιδιαίτερο σχήμα. Απαγόρευσε όμως στους συναποτελούντες αυτό μοναχούς να περιέρχονται άλλες χώρες συστήνοντάς τους μόνιμη εγκατάσταση.

Παρά τις παπικές δεσμεύσεις όμως το τάγμα αυτό άρχισε να εξαπλώνεται με γοργό ρυθμό και με φεουδαλικό μοναστικό οικονομικό σύστημα σε ολόκληρη την Ιταλία. Έτσι, περεκτρεπόμενο τελικά του αρχικού σκοπού ίδρυσής του, που ήταν η περίθαλψη των ασθενών, διατάχθηκε η διάλυσή του το 1668.

Σημείωση: Το Τάγμα αυτό δεν έχει σχέση με την Εταιρεία του Ιησού, της οποίας τα μέλη ονομάζονται Ιησουίτες και που υφίσταται μέχρι σήμερα.

Θρησκευτικά τάγματα
Μυστικές οργανώσεις
Ενρίκε Ροδρίγκεθ

Ο Ενρίκε Ροδρίγκεθ (Enrique Rodríguez Cal, 17 Νοεμβρίου 1951) ήταν Ισπανός πυγμάχος και ολυμπιονίκης.

Γεννήθηκε στις 17 Νοεμβρίου 1951. Κέρδισε το χάλκινο μετάλλιο στα 48 κιλά στην Ολυμπιάδα του Μονάχου το 1972. Συμμετείχε και στην επόμενη Ολυμπιάδα το 1976 αλλά αποκλείστηκε από τον πρώτο γύρο. Στην Ολυμπιάδα του 1976 ήταν σημαιοφόρος της Ισπανικής αποστολής.

Παραπομπές

Ισπανοί πυγμάχοι
Ισπανοί Ολυμπιονίκες
Άντριαν Φρούτιγκερ

Ο Άντριαν Φρούτιγκερ (Adrian Frutiger, 24 Μαΐου 1928 - 10 Σεπτεμβρίου 2015) είναι ένας από τους πιο γνωστούς σχεδιαστές γραμματοσειρών του 20ου αιώνα. Οι δυο πιο γνωστές γραμματοσειρές του είναι η Ουνιβέρς και η Φρούτιγκερ. Ο Φρούτιγκερ γεννήθηκε κοντά στο Ιντερλάκεν (Interlaken) της Ελβετίας και οι εργασίες του είναι χαρακτηριστικές για την Ελβετική γραφιστική, που θεωρείται ιδιαίτερα απλή και λειτουργική. Εργάστηκε ένα μεγάλο διάστημα της ζωής του στο Παρίσι.

Οι γραμματοσειρές του Φρούτιγκερ 
 Apollo
 Avenir
 Avenir Next
 Breughel LT
 Linotype Centennial
 Linotype Didot
 Egyptienne F 
 Frutiger
 Frutiger Next LT
 Frutiger Stones
 Frutiger Symbols
 Glypha
 Herculanum
 Icone LT
 Iridium LT
 Meridien
 Nami
 OCR-B
 Ondine
 Pompeijana
 President
 Serifa
 Univers
 Vectora
 Versailles
 Westside

Φρούτιγκερ
Φρούτιγκερ
Εκκλησία Αντβεντιστών της Εβδόμης Ημέρας

Η Εκκλησία των Αντβεντιστών της Εβδόμης Ημέρας είναι μια παγκόσμια Χριστιανική Εκκλησία που προέρχεται από τον Προτεσταντικό χώρο και ανήκει στο γενικότερο κίνημα των Αντβεντιστών. Χαρακτηριστικό τους γνώρισμα είναι η προσήλωση στις 10 εντολές και στην τήρηση του Σαββάτου. Ανήκουν στον χώρο των Σαββατιστών. 

Τα μέλη της Χριστιανικής Εκκλησίας των Αντβεντιστών της Εβδόμης Ημέρας παγκοσμίως το 2013 ήταν 18,028,796. Στην Ελλάδα υπάρχει παρουσία της από το 1903 και σήμερα αριθμεί 410 μέλη σε 10 εκκλησίες.. Εκτός των Αντβεντιστών της Εβδόμης Ημέρας υπάρχει στην Αθήνα μικρός αριθμός μελών Μεταρυθμισμένης Κίνησης των Αντβεντιστών της Εβδόμης Ημέρας.

Παραπομπές

Για περισσότερη μελέτη 
 Seventh-day Adventists Believe, Review and Herald Publishing Association (Ελληνική έκδοση Online)
 Frank S. Mead Revised by Samuel S. Hill, Handbook of Denominations in the United States, Abingdon Press

Κριτική 
 Τιμοθέου Χαλκιά, Η αίρεση των Αντβεντιστών της Εβδόμης Ημέρας, Θεσσαλονίκη 2012, http://ikee.lib.auth.gr/record/130020/files/GRI-2012-9365.pdf

Εξωτερικοί σύνδεσμοι 
Χριστιανική Εκκλησία Αντβεντιστών της Εβδόμης Ημέρας
 Επίσημη ιστοσελίδα
 Επίσημη ιστοσελίδα Ελλάδας 
 Βασικές δοξασίες 
 Στατιστικά στοιχεία για την Ελλάδα και παγκόσμια 
 Η εμφάνιση στην Ελλάδα 

Άλλες Ομολογίες Αντβεντιστών
 Advent Christian General Conference
 Seventh Day Adventist Reform Movement

Αντβεντιστές
Αντβεντισμός
Ελληνική απογραφή 2001

Η ελληνική απογραφή του 2001 διενεργήθηκε στις 18 Μαρτίου του 2001 από την Εθνική Στατιστική Υπηρεσία της Ελλάδος. Η προηγούμενη απογραφή ήταν αυτή του 1991. Ο πραγματικός πληθυσμός στο σύνολο της Ελλάδας ανερχόταν στους 10.964.020 ενώ η πυκνότητα του πληθυσμού ήταν 83,1 κάτοικοι/τ.χλμ. Τα διάφορα πληθυσμιακά μεγέθη στην Ελλάδα έχουν ως εξής (οι πληθυσμοί είναι πραγματικοί):

Οι 51 νομοί της Ελλάδας και το Άγιο Όρος

Υποδιαίρεση νομού Αττικής σε 4 νομαρχίες

Οι 13 περιφέρειες της Ελλάδας

Τα 9 γεωγραφικά διαμερίσματα της Ελλάδας

Στη Στερεά Ελλάδα δεν συμπεριλαμβάνονται οι δήμοι Πόρου, Σπετσών, Τροιζήνας, Μεθάνων, Ύδρας που γεωγραφικά υπάγονται στην Πελοπόννησο, ούτε ο Δήμος Κυθήρων με την Κοινότητα Αντικυθήρων που υπάγονται στα Επτάνησα.

Οι 22 μεγαλύτερες πόλεις της Ελλάδας 

Σημείωση: Αναγράφονται οι πόλεις άνω των 40.000 κατοίκων. Όπου δεν αναγράφεται κεντρικός οικισμός, σημαίνει ότι η πόλη αποτελείται από έναν μόνο οικισμό και δεν αποτελεί πολεοδομικό συγκρότημα (Π.Σ.).

Οι 50 μεγαλύτεροι δήμοι της Ελλάδας 

Σημείωση: Όπου δεν αναγράφεται έδρα, σημαίνει ότι ο δήμος αποτελείται μόνο από έναν οικισμό, αυτόν του ονόματός του. Σύνολο Ο.Τ.Α.: 914 δήμοι και 120 κοινότητες.

Πηγές

Ελληνική Στατιστική Αρχή (ΕΛ.ΣΤΑΤ.) Πραγματικός Πληθυσμός 2001
Διορθώσεις στην απογραφή 2001 που προέκυψαν μετά τον νέο Κώδικα Δήμων και Κοινοτήτων. Υπουργείο Εσωτερικών (πραγματικός πληθυσμός). Δεν περιλαμβάνει υποδιαιρέσεις μικρότερες του τοπικού διαμερίσματος.
Πραγματικός και μόνιμος πληθυσμός της απογραφής 2001, με την παλιά διοικητική διαίρεση. Εθνική Στατιστική Υπηρεσία. Ανακτήθηκε 13/06/2006.
Νέος Κώδικας Δήμων και Κοινοτήτων (Nόμος υπ' αριθ. 3463/2006 (Φ.Ε.Κ. Α΄ 114 / 8.6.2006).
Εγνατία Οδός Α.Ε. - 2η Ετήσια Έκθεση Αποτελεσμάτων Δεικτών. Ειδικά στη σελίδα 44 αναφέρονται τα Π.Σ. και οι πόλεις γενικότερα με πληθυσμό άνω των 30.000 κατοίκων. Αναφέρονται οι πραγματικοί πληθυσμοί και όχι οι μόνιμοι. Επάνω, στον κατάλογο, παρατίθενται μόνιμοι πληθυσμοί Π.Σ. και πόλεων.

2001
Πάνος Μιχαλόπουλος

Ο Πάνος Μιχαλόπουλος (15 Ιανουαρίου 1949) είναι Έλληνας ηθοποιός της τηλεόρασης, του θεάτρου και του κινηματογράφου.

Βιογραφία 
Γεννήθηκε στη Μικρομάνη Μεσσηνίας, ένα χωριό το οποίο απέχει 8 χιλιόμετρα από την Καλαμάτα. Έχει εμφανιστεί σε θεατρικές, τηλεοπτικές, κινηματογραφικές παραγωγές, αλλά και σε βιντεοταινίες, από την δεκαετία του 1970, με σημαντική επιτυχία. Συνολικά έχει παίξει σε 29 ταινίες, 21 τηλεοπτικές σειρές και 19 θεατρικές παραστάσεις κατά το διάστημα 1972-2009. Πρώτη εμφάνιση στην τηλεόραση στο θρυλικό "Λούνα Παρκ" του Γιάννη Δαλιανίδη λίγους μήνες πριν την ολοκλήρωσή του το 1981.

Προσωπική ζωή 
Έχει κάνει δύο γάμους και έχει ένα γιο, τον Σωτήρη. Υπήρξε παντρεμένος (1988 - 1990, ο δεύτερος γάμος) με την τηλεπαρουσιάστρια Ρούλα Κορομηλά.

Φιλμογραφία

Τηλεόραση

Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Εξωτερικοί σύνδεσμοι 
Ο Πάνος Μιχαλόπουλος στο IMDb

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες κωμικοί
Βάνα Μπάρμπα

Η Βάνα Μπάρμπα (13 Μαρτίου 1966, Ιωάννινα) είναι Ελληνίδα ηθοποιός, και πρώην μοντέλο, βραβευμένη ως Μις Ελλάς το 1984.

Βιογραφία 
Η σταδιοδρομία της ξεκίνησε μετά τη νίκη της σε διαγωνισμό ομορφιάς στις αρχές της δεκαετίας του 1980. Ήταν υποψήφια Μις Κόσμος το 1984. Με την παρουσία της στην ιταλική ταινία Mediterraneo, η οποία κέρδισε το Όσκαρ καλύτερης ξένης ταινίας το 1991, έγινε ιδιαίτερα γνωστή και συνέχισε την σταδιοδρομία της εμφανιζόμενη στην τηλεόραση και στο θέατρο. Συμμετείχε στον τρίτο κύκλο του Dancing with the Stars, όπου κατέκτησε τη δωδέκατη θέση.

Έχει μία κόρη, τη Φαίδρα Θεοδώρα Μπάρμπα Μαρασλή (γενν. 2002).

Φιλμογραφία

Τηλεόραση

Βιντεοταινίες

Κινηματογράφος

Παραπομπές

Εξωτερικοί σύνδεσμοι 
Σελίδα στο IMDb
Συνέντευξη στο 10percent.gr
 

Ελληνίδες μοντέλα
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ιούλιος Σίλερ

Ο Ιούλιος Σίλερ (Julius Schiller) (περ. 1580 - 1627) ήταν δικηγόρος από το Άουγκσμπουργκ της Γερμανίας, ο οποίος, όπως και ο συμπολίτης και συνάδελφός του Γιόχαν Μπάγιερ, εξέδωσε έναν ουράνιο άτλαντα με νέα ονόματα για τους αστερισμούς.

Το 1627 ο Σίλερ, με τη βοήθεια του Μπάγιερ, δημοσίευσε τον ουράνιο άτλαντα Coelum Stellatum Christianum, γνωστό με την ελληνική απόδοση «Χριστιανικός Αστερόεις Ουρανός», στον οποίο οι αρχαίοι («ειδωλολατρικοί») αστερισμοί έχουν αντικατασταθεί από βιβλικές και πρωτοχριστιανικές μορφές. Πιο συγκεκριμένα, ο Σίλερ αντικατέστησε τους 12 αστερισμούς του Ζωδιακού Κύκλου με τους δώδεκα Αποστόλους, τους βόρειους αστερισμούς με μορφές από την Καινή Διαθήκη και τους νότιους αστερισμούς με μορφές από την Παλαιά Διαθήκη. Οι πλανήτες, ο Ήλιος και η Σελήνη αντιπροσωπεύονταν επίσης από βιβλικές μορφές.

Τα χαρακτικά του άτλαντα ήταν έργο του καλλιτέχνη Λουκά Κίλιαν.

Οι νέες ονομασίες των αστερισμών δεν υιοθετήθηκαν επίσημα από την αστρονομική κοινότητα και έτσι οι σημερινοί αστερισμοί που ήταν γνωστοί από την αρχαιότητα διατηρούν τις αρχαίες ονομασίες, ενώ άλλοι αστερισμοί που εφευρέθηκαν αργότερα έχουν ουδέτερες ονομασίες, όπως π.χ. Αντλία, Πυξίς, Οκτάς, Ύδρος, κλπ.. Αντιθέτως, μερικοί αστερισμοί που εισάχθηκαν με τον ουράνιο άτλαντα «Ουρανομετρία» του Μπάγιερ την ίδια περίπου εποχή έγιναν δεκτοί και σήμερα ανήκουν στους 88 αστερισμούς που είναι επίσημα παραδεκτοί από τους αστρονόμους.

Παραπομπές

Εξωτερικοί σύνδεσμοι
 

Γερμανοί αστρονόμοι
Πάνθεον (Ρώμη)

Το Πάνθεον της Ρώμης είναι αρχαία θρησκευτική κατασκευή η οποία βρίσκεται στην Piazza della Rotonda (Ρώμη). Κατασκευάστηκε ύστερα από εντολή του Αγρίππα κατά τον 1ο αιώνα π.Χ. και στον θριγκό φέρει την επιγραφή Marcus Agrippa Lucius filius, consul tertium, fecit, δηλ. ο Μάρκος Αγρίππας τού Λούκιου γιος, ύπατος για τρίτη φορά, το έκανε. Υπέστη αρκετές καταστροφές από πυρκαγιές, με αποτέλεσμα να ανακατασκευαστεί πλήρως από τον Αδριανό στις αρχές του 2ου αιώνα μ.Χ. Αρχικά, το Πάνθεον ήταν ναός αφιερωμένος σε όλες τις θεότητες της Αρχαίας Ρώμης. Μετατράπηκε σε χριστιανική εκκλησία κατά τον 7ο αιώνα. Αποτελεί το μεγαλύτερο σε μέγεθος ρωμαϊκό μνημείο, που να έχει διασωθεί έως σήμερα σχεδόν άφθαρτο, λόγω της ασταμάτητης χρήσης του έως και σήμερα. Έχει δώσει την ονομασία του σε συνοικία της Ρώμης.

Η ονομασία του πάνθεον προέρχεται από το αρχαιοελληνικό επίθετο πάνθειον, το οποίο σημαίνει «όλων των θεών». Η πλειονότητα των Ρωμαίων συγγραφέων το αναφέρουν με την ελληνική του ονομασία Πάνθεον. Η εκλατινισμένη εκδοχή του ονόματός του, Pantheum απαντάται στον Πλίνιο τον Πρεσβύτερο.

Το Πάνθεον διέθετε τον μεγαλύτερο θόλο σε όλη την Αρχαιότητα (43,3 μέτρα διαμέτρου στο εσωτερικό του), ο οποίος και παραμένει έως σήμερα ο μεγαλύτερος κατασκευασμένος από διαδοχικές και διαφορετικές στρώσεις από béton non-armé (μη ενισχυμένο σκυρόδεμα). Έπειτα από σχεδόν δύο χιλιετίες, η αξιοσημείωτη αυτή κατασκευή δεν παρουσιάζει κανένα σημάδι κατάρρευσης, παρά τις αρκετές αφαιρέσεις τμημάτων της διακόσμησής του, καθώς και τις επαναλαμβανόμενες τελουρικές κινήσεις.

Παραπομπές

Εξωτερικοί σύνδεσμοι
 

Ρωμαϊκή αρχιτεκτονική
Χριστιανικοί ναοί στη Ρώμη
Βασιλικές
Ναοί στο Άρεως Πεδίον
Οικογένεια Κύβο

Με το επίθετο Κύβος ή Κυβός ή και Ζυβός (Cibo) φέρεται οικογένεια ευγενών της Γένουας που προήλθε από το Βυζαντινή Αυτοκρατορία και από της οποίας κάποια μέλη έδρασαν κυρίως στον ελλαδικό χώρο. Αξιολογότερα εξ αυτών των μελών ήταν οι:
Ιωάννης Κύβος ή Καλογιάννης, ναύαρχος, που έδρασε στη Χίο
Άρκνος Κύβος ή Αρρών ή Ακρών, που γεννήθηκε στη Ρόδο αλλά έδρασε στην Ιταλία 
Μαλασπίνας Κύβος, πολιτικός.
 Πάπας Ιννοκέντιος Η΄

Από την  οικογένεια των Κύβων προήλθε επίσης ο Ιωάννης Βαπτιστής Κύβος, ο μετέπειτα πάπας Ιννοκέντιος Η΄.

Παραπομπές 

Ιταλικές οικογένειες
Γένοβα
Κυβο
Τανσού Τσιλέρ

Η Τανσού Τσιλέρ (Tansu Penbe Çiller, 24 Μαΐου 1946) είναι Τουρκάλα πολιτικός , η οποία ήταν και η πρώτη και μόνη μέχρι σήμερα γυναίκα πρωθυπουργός της χώρας.

Βιογραφία
Γεννήθηκε στην Κωνσταντινούπολη και είναι απόφοιτος Κολεγίου της Κωνσταντινούπολης και διδάκτορας του Πανεπιστημίου του Κονέκτικατ. Έκανε μεταδιδακτορικές σπουδές και στο Πανεπιστήμιο Γέιλ. Το 1978 έγινε λέκτορας και το 1983 καθηγήτρια.

Το 1990 μπήκε στην πολιτική με το «Κόμμα του Ορθού Δρόμου» και την επόμενη χρονιά εξελέγη βουλευτής. Έγινε Υπουργός Οικονομικών στην Κυβέρνηση Συνασπισμού υπό τον Σουλεϊμάν Ντεμιρέλ. Το 1993 έγινε η ίδια Πρωθυπουργός Κυβέρνησης συνεργασίας, η οποία κατέρρευσε το 1996 με την αποχώρηση του Ρεπουμπλικανικού Κόμματος. Κατά τη διάρκεια εκείνης της Πρωθυπουργίας της συνέβη και η κρίση των Ιμίων, η οποία έφερε Ελλάδα και Τουρκία κοντά σε θερμό πολεμικό επεισόδιο. Από το 1996 ως το 1997 διετέλεσε αντιπρόεδρος της Κυβέρνησης και Υπουργός Εξωτερικών.

Κατηγορήθηκε για ευρεία διαφθορά κατά τη διάρκεια της Πρωθυπουργίας της. Εξετάστηκε πολλές φορές από το τουρκικό Κοινοβούλιο για τις κατηγορίες αυτές, αλλά τελικά απαλλάχθηκε από όλες, καθώς τίποτε δεν μπόρεσε να αποδειχθεί. Στην Τουρκία θεωρείται από πολλούς ότι η σκανδαλολογία της περιόδου εκείνης αποτέλεσε το εφαλτήριο της ανόδου των ισλαμιστών στην εξουσία.

Στις εκλογές του Νοεμβρίου του 2002 το κόμμα της απέτυχε να μπει στη Βουλή και η ίδια αποσύρθηκε από την πολιτική.

Τούρκοι πρωθυπουργοί
Τούρκοι βουλευτές
Υπουργοί Οικονομικών Υποθέσεων της Τουρκίας
Υπουργοί Εξωτερικών Υποθέσεων της Τουρκίας
Γυναίκες Πρωθυπουργοί
Μεσούτ Γιλμάζ

Ο Μεσούτ Γιλμάζ (Ahmet Mesut Yılmaz, 6 Νοεμβρίου 1947-30 Οκτωβρίου 2020) ήταν Τούρκος πολιτικός, ο οποίος διετέλεσε αρχηγός κόμματος και τρεις φορές Πρωθυπουργός της Τουρκίας.

Γεννήθηκε στις 6 Νοεμβρίου του 1947 στην Κωνσταντινούπολη και είναι απόφοιτος του Πανεπιστημίου της Άγκυρας

Ανήκε στο «Κόμμα της Μητέρας Πατρίδας». Έγινε Υπουργός Τουρισμού στην Κυβέρνηση Οζάλ. Από την εκλογή του Οζάλ στην Προεδρία της Δημοκρατίας, αποτέλεσε τον αρχηγό της εσωκομματικής αντιπολίτευσης προς το νέο Πρωθυπουργό Γιλντιρίμ Ακμπουλούτ. Το 1991 κατάφερε να εκλεγεί από Συνέδριο του κόμματος αρχηγός και ως εκ τούτου Πρωθυπουργός της χώρας, καθώς το κόμμα του είχε την πλειοψηφία στη Βουλή. Παρέμεινε για λίγο Πρωθυπουργός. Ξαναέγινε το 1996 και ξανά την περίοδο 1997-1999. Από το 1999 ως το 2002 ήταν αναπληρωτής Πρωθυπουργός στην Κυβέρνηση Ετζεβίτ.

Στις εκλογές του Νοεμβρίου του 2002 το κόμμα του απέτυχε να μπει στη Βουλή και ο ίδιος δήλωσε ότι αποσύρεται από την πολιτική. Τον Αύγουστο του 2006 όμως επαναδραστηριοποιήθηκε και επιδιώκει να ξαναμπεί στην κεντρική πολιτική σκηνή της χώρας.

Ήταν παντρεμένος και είχε δύο παιδιά. Απεβίωσε ηλικία 72 ετών 30 Οκτωβρίου 2020

Παραπομπές

Τούρκοι πρωθυπουργοί
Τούρκοι βουλευτές
Νήσος Ευρώπη

Η Νήσος Ευρώπη (στα Γαλλικά: Île Europa) είναι χαμηλό τροπικό νησί έκτασης 28 χλμ² στο Κανάλι της Μοζαμβίκης, περίπου στο ένα τρίτο της απόστασης από την νότια Μαδαγασκάρη προς την νότια Μοζαμβίκη, στις γεωγραφικές συντεταγμένες 22°22′Ν, 40°22′Α. Έχει ακτογραμμή 22,2 χλμ, αλλά δεν διαθέτει λιμάνι. Η αγκυροβόληση είναι δυνατή μόνον παράκτια. Ο αεροδιάδρομος της νήσου έχει μήκος 1.500 μέτρα.

Το νησί περιβάλλεται από κοραλλιογενείς παραλίες και έναν ύφαλο και περικλείει μια μανγκρόβια λιμνοθάλασσα έκτασης περίπου 9 τετ. χλμ.

Το νησί είναι φυσικό καταφύγιο και φιλοξενεί μεταναστευτικά πουλιά. Είναι μία από τις μεγαλύτερες τοποθεσίες φωλιάσματος για τις πράσινες χελώνες (Chelonia mydas). Επίσης έχει και κατσίκες που της έφεραν έποικοι στα τέλη του 18ου αιώνα.

Το νησί πήρε το όνομα του από το Βρετανικό πλοίο Europa, που το επισκέφθηκε το 1774. Είναι κτήση της Γαλλίας από το 1897, αλλά διεκδικείται και από την Μαδαγασκάρη. Ερείπια και τάφοι στην Νήσο Ευρώπη δηλώνουν τις προσπάθειες εποίκισης από την δεκαετία του 1860 έως αυτήν του 1920.

Η Αποκλειστική Οικονομική Ζώνη της είναι συνεχόμενη αυτής του Υφάλου Ινδίας και έχει επιφάνεια 127.300 χλμ². Το νησί, φυλάσσεται από ένα απόσπασμα από την Ρεϋνιόν, έχει έναν μετεωρολογικό σταθμό και το επισκέπτονται επιστήμονες.

Νησιά της Γαλλίας
Υπερπόντια Γαλλία
Γαλλικά Νότια και Ανταρκτικά Εδάφη
Ευρωπη
Ύψος

Γενικά ύψος ονομάζεται η κατακόρυφη απόσταση από τη βάση μέχρι την κορυφή ενός αντικειμένου... Με τον ίδιο όρο χαρακτηρίζεται και η οποιαδήποτε έξαρση της ξηράς από την επιφάνεια της θάλασσας, ή και από την ίδια την επιφάνεια της ξηράς, σε αντιδιαστολή του βάθους, π.χ. ύψος του Πύργου του Άϊφελ.
Στη Γεωμετρία, τόσο στα επίπεδα σχήματα όσο και στα στερεά ύψος ονομάζεται η απόσταση από τη γραμμή ή την έδρα (αντίστοιχα) που λαμβάνεται ως βάση μέχρι του σημείου που θεωρείται ως κορυφή του σχήματος ή του στερεού ή της γραμμής ή της έδρας που αποτελεί την αντιτακτή βάση του στερεού. Έτσι για παράδειγμα ύψος τριγώνου ονομάζεται η απόσταση από τη βάση μέχρι της έναντι αυτής κορυφής του και που φέρεται ως κάθετη στη βάση.

Το ύψος είναι μία από τις τρεις διαστάσεις παντός υλικού σώματος και βρίσκεται είτε με απ΄ ευθείας μέτρηση, είτε εξ υπολογισμού βάσει γεωμετρικών ή τριγωνομετρικών ή άλλων μεθόδων κατ΄ αντικείμενο επιστημών.

Γεωμετρικά μεγέθη
Μήκος
Μαρίγια Σερίφοβιτς

Η Μαρίγια Σερίφοβιτς (σερβικά: Марија Шерифовић, 14 Νοεμβρίου 1984) είναι τραγουδίστρια από τη Σερβία.

Η μητέρα της είναι γνωστή τραγουδίστρια στη Σερβία, ενώ ο πατέρας της τουρκικής καταγωγής. Εκπροσώπησε τη Σερβία στη Γιουροβίζιον το 2007 με το τραγούδι Molitva (Προσευχή), όπου και κατέκτησε την πρώτη θέση με 268 βαθμούς. Ήταν η πρώτη φορά που η Σερβία συμμετείχε ως ξεχωριστό κράτος στον Διαγωνισμό.

Παραπομπές

Εξωτερικοί σύνδεσμοι
 

Σέρβοι τραγουδιστές
Συμμετέχοντες στο διαγωνισμό τραγουδιού Eurovision με την Σερβία
Διαγωνισμός Τραγουδιού Eurovision 2007
Συμμετέχοντες στη Eurovision
Αμφιφυλόφιλες γυναίκες
Νικητές Διαγωνισμού Τραγουδιού Eurovision
Καμήλα

Από τα θηλαστικά, η καμήλα παρουσιάζει τη μεγαλύτερη αντοχή στις συνθήκες που επικρατούν στις ερήμους.

Το νερό που χρειάζεται το παίρνει από το λίπος που έχει αποθηκευμένο στις καμπούρες της. Το λίπος καίγεται μέσα στον οργανισμό της και της δίνει το νερό που έχει ανάγκη. Από την καύση 100 γραμμαρίων λίπους εξοικονομεί 107 γραμμάρια νερού.

Υπάρχουν δύο είδη καμηλών: η βακτριανή (Camelus bactrianus) και η αραβική (Camelus dromedarius)

Η πρώτη έχει δύο ύβους (καμπούρες), ενώ η δεύτερη έναν.

Τα πόδια και ο λαιμός είναι μακριά. Οι βλεφαρίδες των ματιών είναι πυκνές. Τα αυτιά είναι κοντά και τριχωτά και τα ρουθούνια ανοιγοκλείνουν με ειδικούς μυς. Ο εξοπλισμός αυτός προστατεύει το ζώο από την άμμο της ερήμου.

Για να τη φορτώσουν γονατίζει πρώτα. Επίσης οσμίζεται το νερό από μακριά (πηγάδι-όαση) και ολόκληρο το καραβάνι κατευθύνεται σ' εκείνο το μέρος. Οι θηλυκές γεννούν ένα ή δύο μικρά ύστερα από κυοφορία ενός χρόνου περίπου.

Παράδοση 

Σύμφωνα με τον Ιωάννη τον Χρυσόστομο, η καμήλα αποτελεί βιβλικό σύμβολο του Διαβόλου και στη ράχη της οποίας θα εμφανιστεί ο Αντίχριστος: «Καμήλῳ πολλάκις παρεικάζει ἡ Γραφὴ τὸν διάβολον, διὰ τὸ πολύογκον καὶ πολύστρεβλον καὶ βαρυμήνιον. [...] ἀναβάτην καμήλου, τὸν ἐπ’ ἐσχάτου τῶν ἡμερῶν κατ’ ἐνέργειαν τοῦ διαβόλου ἐπιφοιτῶντα τῷ κόσμῳ ἀντίχριστον». (Εις τον Πρόδρομον, PG τ.59, 90, 491)

Σύμφωνα με τη λαϊκή παράδοση, η καμήλα συμβολίζει είτε τον ερχομό του Άη Βασίλη είτε τους τρεις Μάγους που πήγαν να προσκυνήσουν το νεογέννητο Χριστό. ,,

Εξωτερικοί σύνδεσμοι 

 άρθρο Ευοίωνες οι εξελίξεις για την ακριβοθώρητη βακτριανή καμήλα, στο in.gr, 16 Ιανουαρίου 2009.

Καμηλίδες
Εξημερωμένα ζώα
Κτηνοτροφία
Νήσος Τρομελέν

Η Νήσος Τρομελέν (στα Γαλλίκα: Île Tromelin/προφέρεται Τρομλέν) είναι ένα χαμηλό, επίπεδο νησί έκτασης 1 χλμ² στον Ινδικό Ωκεανό, περίπου 350 χλμ ανατολικά της Μαδαγασκάρης στις γεωγραφικές συντεταγμένες 15°53′30′′Ν, 54°31′22′′Α. Δεν υπάρχουν λιμάνια ούτε αγκυροβόλια και η πρόσβαση στο νησί είναι δύσκολη. Το νησί έχει έναν αεροδιάδρομο 1.000 μέτρων. Είναι Γαλλική κτήση.

Το Τρομελέν είναι μια χαμηλή, καλυμμένη με θάμνους αμμώδης πρόσχωση με μήκος περίπου 1.700 μέτρα και πλάτος 700 μέτρα. και περιβάλλεται από κοραλλιογεννείς υφάλους. Είναι μέρος φωλιάσματος για θαλασσοπούλια και χελώνες.

Το νησί για πρώτη φορά αναφέρθηκε από έναν Γάλλο θαλασσοπόρο το 1722. Πήρε το όνομα του από τον Ιππότη του Τρομελέν, καπετάνιο του Γαλλικού πολεμικού πλοίου Ο Δελφίνος (La Dauphine), που επισκέπτηκε το νησί το 1776. Το Νησί Τρομελέν το κατέχει η Γαλλία από το 1954, αλλά το διεκδικεί και ο Μαυρίκιος. Το 1761 το Γαλλικό πλοίο Ουτίλ, που μετέφερε σκλάβους από την Μαδαγασκάρη στον Μαυρίκιο, προσέκρουσε στους υφάλους του νησιού. Το πλήρωμα έφτασε στην Μαδαγασκάρη με μια σχεδία, εγκαταλείποντας περίπου 60 σκλάβους στο έρημο νησί. Δεκαπέντε χρόνια αργότερα, ο Ιππότης του Τρομελέν διέσωσε τους επιζώντες - επτά γυναίκες και ένα οκτάμηνο παιδί.

Το Τρομελέν έχει μια Αποκλειστική Οικονομική Ζώνη 280.000 χλμ², συνεχόμενη αυτής του Ρεϊνιόν. Ο μετεωρολογικός σταθμός του νησιού, που προειδοποιεί για κυκλώνες, ελέγχεται από μετεωρολόγους από το Ρεϊνιόν.

Νησιά της Γαλλίας
Υπερπόντια Γαλλία
Νησιά της Αφρικής
Γαλλικά Νότια και Ανταρκτικά Εδάφη
Αλί Χαμενεΐ

Ο Αλί Χοσεϊνί Χαμενεΐ (Sayyid Ali Hosseini Khamenei, περσικά:  سید علی حسینی خامنه‌ای‎, γεννήθηκε 17 Ιουλίου 1939) είναι ο δεύτερος και σημερινός ανώτατος θρησκευτικός (πνευματικός) ηγέτης του Ιράν από το 1989. Ήταν επίσης πρόεδρος της χώρας μεταξύ 1981 - 1989. Το πλήρες όνομά του είναι Αγιατολλάχ Σεγιέντ Αλί Χοσσαϊνί Χαμενεΐ. 

Συμπεριλήφθη στη λίστα που εξέδωσε το περιοδικό Time για τα «Πρόσωπα με τη Μεγαλύτερη Επιρροή Παγκοσμίως» για το έτος 2012.

Προφίλ 
Γεννήθηκε στις 17 Ιουλίου 1939.

Το 1981, έπειτα από τη δολοφονία του Μοχάματ Αλί Ρατζάι, εξελέγη με σαρωτικό ποσοστό (97%) Πρόεδρος της χώρας. Την ίδια χρονιά στις 27 Ιουνίου, ο Χαμενεΐ, διέφυγε από εναντίον του δολοφονική απόπειρα, με βόμβα παγιδευμένη σε μαγνητόφωνο. Τον Οκτώβριο του 1981 έγινε ο πρώτος κληρικός που καταλάμβανε το προεδρικό αξίωμα στην ιστορία της χώρας. Κέρδισε ξανά τις προεδρικές εκλογές, το 1985.

Το 1989, μετά το θάνατο του στενού του συνεργάτη Αγιατολλάχ Χομεϊνί, έγινε θρησκευτικός ηγέτης του Ιράν. Τήρησε θετική στάση απέναντι στην έλευση της τεχνολογίας στο Ιράν. Ως υποστηρικτής της επιστημονικής προόδου, τάχθηκε θετικά στην κλωνοποίηση για θεραπευτικούς σκοπούς και την έρευνα για βλαστοκύτταρα.

Παραπομπές

Εξωτερικοί σύνδεσμοι 
 Επίσημος ιστότοπος του Ayatollah Khamenei

Χαμενει
Χαμενει
Χαμενει
Αντιαμερικανισμός
Σούπερ Λίγκα 2006–07

Η Σούπερ Λίγκα 2006–07 (γνωστή και ως Super League 2007) και ειδικότερα το ελληνικό ποδοσφαιρικό πρωτάθλημα της περιόδου 2006-07 ήταν το 48ο που διεξήχθη σε μορφή εθνικής κατηγορίας και το 28ο από καταβολής του επαγγελματικού ποδοσφαίρου. Ήταν επίσης η παρθενική διοργάνωση υπό την ευθύνη της Σούπερ Λιγκ, της Ένωσης των επαγγελματικών ομάδων της 1ης κατηγορίας. Ο Ολυμπιακός κατέκτησε τον τίτλο για 35η φορά στην ιστορία του. Η ΑΕΚ τερμάτισε δεύτερη, εννέα βαθμούς πίσω από τον Ολυμπιακό και εξασφάλισε θέση στο Τσάμπιονς Λιγκ της επόμενης περιόδου.

Πρωταθλητής 
Ολυμπιακός
Προπονητής:  Τροντ Σόλιντ (1η-14η αγ.),  Τάκης Λεμονής (15η-30ή).
Ποδοσφαιριστές: (Σε παρένθεση συμμετοχές/τέρματα)
Τερματοφύλακες: Μπούτινα (2), Νικοπολίδης (28).
Αμυντικοί: Ανατολάκης (22), Ζεβλάκοφ (24), Ζούλιο Σέζαρ (27/5), Καψής (2), Κωστούλας (8), Μπουλούτ (3), Ντομί (18), Ουαντού (6), Πάντος (14), Τοροσίδης (11/1). 
Μέσοι: Γεωργάτος (8), Καστίγιο (25/12), Καφές (8), Μάριτς (23/1), Μενδρινός (3/1), Νε (11), Πατσατζόγλου (9), Ριβάλντο (25/17), Στολτίδης (26/4), Ταραλίδης (5), Τζόρτζεβιτς (25/7).
Επιθετικοί: Κωνσταντίνου (11/1), Μπαμπαγκίντα (8/1), Μπόρχα (23/5), Οκκάς (25/3), Παππάς (17/3).
Στην ομάδα ανήκαν (αλλά δεν αγωνίστηκαν) και οι: Παναγόπουλος (Τ), Φακίνος (Μ).

Συμμετέχοντες

Βαθμολογία 

Το σύστημα βαθμολογίας ήταν: Νίκη: 3 βαθμοί - Ισοπαλία: 1 βαθμός - Ήττα: 0 βαθμοί.
Η κατάταξη ομάδων που ισοβάθμησαν, καθορίστηκε από τους βαθμούς που είχαν συλλέξει στους μεταξύ τους αγώνες και στη συνέχεια από τη διαφορά τερμάτων σε αυτούς. Στην περίπτωση απόλυτης ισοβαθμίας, κατέλαβαν από κοινού τη θέση της τελικής κατάταξης και η αναγραφή τους γίνεται αλφαβητικά.

Η Λάρισα προκρίθηκε στο Κύπελλο ΟΥΕΦΑ ως Κυπελλούχος Ελλάδας. Από τον Ιωνικό είχαν αφαιρεθεί 2 βαθμοί για τα επεισόδια στον αγώνα με την Κέρκυρα και 3 για επεισόδια στον αγώνα με τον Ηρακλή.

Κορυφαίοι σκόρερ

Δείτε επίσης 
Β΄ Εθνική 2006–07
Γ΄ Εθνική 2006–07
Δ΄ Εθνική 2006–07
Κύπελλο Ελλάδας 2006–07

Παραπομπές

Εξωτερικοί σύνδεσμοι 

 RSSSF Πρωτάθλημα Ελλάδας 2006-07
Sport.gr, Α' Εθνική 2006-07

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2006-2007
Χάρης Γραμμός

Ο Χάρης (Χαράλαμπος) Γραμμός είναι Έλληνας παλαίμαχος ποδοσφαιριστής. Γεννήθηκε το 1948.

Αγωνιζόταν στη θέση του ακραίου επιθετικού. Ξεκίνησε την καριέρα του από τον Αχιλλέα Μυτιλήνης όπου αγωνίστηκε από το 1959 έως το 1961 και εν συνεχεία στον Αχιλλέα Μυτιλήνης από το 1962 έως το 1966. Κατόπιν αγωνίστηκε για δέκα χρόνια στον Παναθηναϊκό, συμμετέχοντας σε 215 αγώνες της Α΄ Εθνικής σκοράροντας 45 γκολ στο πρωτάθλημα και 11 στο Κύπελλο. Με τον Παναθηναϊκό κατέκτησε 3 πρωταθλήματα (1969, 1970, 1972) και 2 κύπελλα (1967, 1969).

Ο Χάρης Γραμμός συμμετείχε σε 23 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών Ευρώπης το 1971 στο Στάδιο Γουέμπλεϊ.Το 1976 αγωνίστηκε για ένα χρόνο στον Ολυμπιακό και το 1977-78 στην Β΄ Εθνική με την Γ.Σ. Καλλιθέα.

Έχει αγωνιστεί στις Εθνικές Νέων (1966: 2 ματς-1 γκολ) και Ελπίδων.

Πηγές
Οι αλλαξοπιστήσαντες

Εξωτερικοί σύνδεσμοι 

pao.gr

Γραμμος Χαρης
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Γραμμος Χαρης
Γραμμος
Γ
Ποδοσφαιριστές Σούπερ Λιγκ Ελλάδας
Φραγκίσκος Σούρπης

Ο Φραγκίσκος Σούρπης (γεν. 4 Μαρτίου 1943) είναι πρώην ποδοσφαιριστής και ορθοπαιδικός. Αγωνίστηκε για έντεκα χρόνια στον Παναθηναϊκό από το 1962 έως το 1973 οπότε και τερμάτισε την καριέρα του σε ηλικία 30 ετών. Αγωνιζόταν στη θέση του κεντρικού αμυντικού, συμμετέχοντας σε 310 αγώνες της Α΄ Εθνικής. Με τον Παναθηναϊκό κατέκτησε 6 Πρωταθλήματα: 1962, 1964, 1965, 1969, 1970, 1972 και δύο Κύπελλα: 1967, 1969.

Ο Φραγκίσκος Σούρπης συμμετείχε σε 25 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών Ευρώπης το 1971 στο Στάδιο Γουέμπλεϊ.

Ο Άνθιμος Καψής, ο Φραγκίσκος Σούρπης και ο Βαγγέλης Πανάκης είναι οι τρεις ποδοσφαιριστές που αγωνίστηκαν σε όλη τους την καριέρα μόνο στον Παναθηναϊκό.

Ο Φραγκίσκος Σούρπης έχει αγωνιστεί σε 6 αγώνες με την Εθνική Ελλάδος.

Διακρίσεις  
 6 Πρωταθλήματα: 1962, 1964, 1965, 1969, 1970, 1972
 2 Κύπελλα: 1967, 1969
 Τελικός Κυπέλλου Πρωταθλητριών: 1971
 Τελικός Διηπειρωτικού Κυπέλλου: 1971

Εξωτερικοί σύνδεσμοι 

pao.gr

Σούρπης
Σούρπης
σ